Վիլյամ Կառլոս Վիլյամս

**Վիլյամ Կառլոս Վիլյամս** (, ), ամերիկացի խոշորագույն բանաստեղծներից մեկը, բժիշկ-մանկաբույժ։ 1924 թվականից մինչև իր մահը զբաղեցրել է Passaic General Hospital-ի մանկաբուժության բաժնի տնօրենի պաշտոնը։ Հիվանդանոցը, որն այժմ հայտնի է՝ որպես Սուրբ Մարիամի հիվանդանոց, Վիլյամսի հիշատակը հարգել է հուշատախտակով, որի վրա գրված է. «մենք քայլում ենք այն հիվանդասենյակներով, որոնցով քայլել է Վիլյամսը»։

## Կենսագրություն
Վիլյամսը ծնվել է 1883 թվականի սեպտեմբերի 17-ին Նյու Ջերսի նահանգի Ռեզերֆորդ քաղաքում։ Նրա հայրը ներգաղթյալ էր Անգլիայից, իսկ մայրը Պուերտո Ռիկոյի բնիկ։ Նրա աշխատանքները մեծ նմանություն ունեն գեղանկարչության հետ, ինչով նա հետաքրքրվել է ամբողջ կյանքի ընթացքում։

Վիլյամսը նախնական և միջնակարգ կրթությունը ստացել է Ռեզերֆորդում մինչև 1897 թվականը, երբ նրան երկու տարով ուղարկել են Փարիզի Կոնդորսի վարժարանում սովորելու։ Նյու Յորք վերադառնալուց հետո նա սովորել է Հորացիա Մաննի դպրոցում, և հատուկ քննություն հանձնելով, 1902 թվականին ընդունվել Է Փենսիլվանիայի համալսարանի բժշկական դպրոցը, որն ավարտել է 1906 թվականին։ Համալսարանն ավարտելուց հետո Վիլյամսը վերապատրաստվել է Նյու Յորքի ֆրանսիական և մանկական հիվանդանոցներում, այնուհետև մեկնել Լայպցիգ՝ մանկաբուժության խորը ուսումնասիրության համար։ 1909 թվականին հրատարակել է իր առաջին «Բանաստեղծություններ» գիրքը։

1912 թվականին, երբ Վիլյամսը վերադարձել է Գերմանիայից, ամուսնացել է Ֆլորենս Հերմանի հետ (1891-1976)։ Նրանք տեղափոխվել են Ռեզերֆորդի (Նյու Ջերսի նահանգ) տուն, որը տարիներ շարունակ իրենց է եղել։ Դրանից կարճ ժամանակ անց լոնդոնյան մամուլը, իր ընկեր Էզրա Փաունդի օգնությամբ, որի հետ նա ծանոթացել էր Փենսիլվանիայի համալսարանում սովորելու ժամանակ, հրապարակել է իր «Բնավորություններ» բանաստեղծությունների երկրորդ գիրքը։ 1914 թվականին ծնվել է Վիլյամսի և նրա կնոջ առաջին որդին՝ Վիլյամ Վիլյամսը, որը հետևել է հոր օրինակին և դարձել բժիշկ, իսկ 1917 թվականին ծնվել է նրանց երկրորդ որդին՝ Փոլ Վիլյամսը։

Վիլյամսը ներառվել է իմաժիստների խմբակում, մտերիմ է եղել Նյու Յորքի գրական և գեղարվեստական խմբակների առաջավոր անդամների հետ (Մարսել Դյուշան, Ֆրանսիս Պիկաբիա, Ուոլես Սթիվենս, Մարիաննա մուր, Մինա Լոյ և այլն)։ 1924 թվականին Եվրոպա կատարած այցի ժամանակ ծանոթացել է Ջոյսի հետ։ 1929 թվականին թարգմանել է Փիլիպ Սուպոյին։ Մեծ ազդեցություն է ունեցել բազմաթիվ երիտասարդ բանաստեղծների վրա՝ բիթնիկների սերնդի, Սև լեռան դպրոցի, Նյու Յորքի դպրոցի սաների վրա, նրանցից շատերին անձամբ է օգնել։

Վիլյամսը մի քանի պիեսների, երեք վեպերի, գրական-քննադատական էսեիստիկայի երկու հատորների հեղինակ է։

1948 թվականին ինֆարկտ է ստացել, իսկ 1949 թվականից հետո մի քանի անգամ՝ սրտի կաթված։ Հոգեբուժարանում բուժվել է դեպրեսիայից։

## Գրական գործունեություն
Պոեզիայում նա հեռացել է Պաունդի և Էլիոտի գրականությունից։ Շարժվելով ավանգարդի հունով՝ նա դիմել է իր ժամանակակիցների զուտ տեղական թեմաներին և անձնական առօրյային (Վիլյամսի էպիկական պոեմը դարձել է ամերիկացի շարքային քաղաքի՝ Պատերսոնի մասին, 1946-1958)։

## Ստեղծագործություններ
### Բանաստեղծություններ

* *Poems * (1909)
* *The Tempers* (1913)
* *Al Que Quiere* (1917)
* *Kora in Hell: Improvisations* (1920)
* *Sour Grapes* (1921)
* *Spring and All* (1923)
* *Go Go* (1923)
* *The Cod Head* (1932)
* *Collected Poems, 1921—1931* (1934)
* *An Early Martyr and Other Poems* (1935)
* *Adam & Eve & The City* (1936)
* *The Complete Collected Poems, 1906—1938* (1938)
* *The Broken Span* (1941)
* *The Wedge* (1944)
* *Paterson*, book I—V (1946—1958, ամբողջական հրատարակություն մեկ հատորում 1963)
* *Clouds, Aigeltinger, Russia* (1948)
* *The Collected Later Poems* (1950)
* *Collected Earlier Poems* (1951)
* *The Desert Music and Other Poems* (1954)
* *Journey to Love* (1955)
* *Pictures from Brueghel and Other Poems* (1962, Պուլիցերյան մրցանակ)
* *Imaginations* (1970)
* *Collected Poems: Volume 1, 1909—1939* (1988)
* *Collected Poems: Volume 2, 1939—1962* (1989)
* *Early Poems* (1997)

### Արձակ
* *The Great American Novel* (1923, վեպ)
* *In the American Grain* (1925)
* *A Voyage to Pagany* (1928, ճանապարհորդական գրառումներ)
* *Novelette and Other Prose* (1932)
* *The Knife of the Times, and Other Stories* (1932)
* *White Mule* (1937, վեպ)
* *Life along the Passaic River* (1938, նովել)
* *In the Money* (1940, վեպ, «Սպիտակ ջորու» շարունակությունը)
* *Make Light of It: Collected Stories* (1950)
* *Autobiography* (1951)
* *The Build-Up* (1952, վեպ, եռերգության եզրափակումը)
* *Selected Essays* (1954)
* *I Wanted to Write a Poem: The Autobiography of the Works of a Poet* (1958)
* *Yes, Mrs. Williams: A Personal Record of My Mother* (1959)
* *The Farmers' Daughters: Collected Stories* (1961)
* *The Embodiment of Knowledge* (1974, նշումներ և շարադրություն)
* *A Recognizable Image: William Carlos Williams on Art and Artists* (1978)
* *The Collected Stories of William Carlos Williams* (1996)

### Հարցազրույց
* *Speaking Straight Ahead* (1976)

### Նամակագրություն
* *The Selected Letters of William Carlos Williams* (1957)
* *Pound/Williams: Selected Letters of Ezra Pound and William Carlos Williams* (1996)
* *The Letters of Denise Levertov and William Carlos Williams* (1998)
* *William Carlos Williams and Charles Tomlinson: A Transatlantic Connection* (1998)

## Ճանաչում
Բոլլինգենի մրցանակ (1953) և այլ մրցանակներ։ Վիլյամսի մահից հետո ամերիկյան բանաստեղծական ընկերությունը հիմնադրել է նրա անվան ամենամյա մրցանակը։ Ռեզերֆորդում ստեղծվել է Վիլյամսի կենտրոնը, հրատարակվում է նրան նվիրված հանդեսը։

2016 թվականին ամերիկացի ռեժիսոր Ջիմ Ջարմուշը նկարահանել է Փաթերսոն ֆիլմը, դրա ոգեշնչման աղբյուրներից մեկը Վիլյամ Կառլոս Վիլյամսի ստեղծագործությունն է։

## Ծանոթագրություններ

## Գրականություն
* William Carlos Williams; a collection of critical essays/ J.Hillis Miller, ed. Englewood Cliffs: Prentice-Hall, 1966
* Whittemore R. William Carlos Williams, poet from Jersey. Boston: Houghton-Mifflin, 1975
* Bloom H. William Carlos Williams. New York: Chelsea House Publishers, 1986
* Hatlen B., Tryphonopoulos D.P. William Carlos Williams and the language of poetry. Orono: National Poetry Foundation, 2002

## Արտաքին հղումներ
* Վիլյամ Կառլոս Վիլյամսը fadedpage.com֊ում
* Առցանց բանաստեղխություններ

Կատեգորիա:Ամերիկացի սոցիալիստներ
Կատեգորիա:Գրողներ այբբենական կարգով
Կատեգորիա:Ամերիկացի գրողներ
Կատեգորիա:Իմաժիզմ
Կատեգորիա:Մոդեռնիստ գրողներ
Կատեգորիա:Ամերիկացի բանաստեղծներ
Կատեգորիա:Ամերիկացի բժիշկներ
Կատեգորիա:Ամերիկացի կենսագիրներ
Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի տղամարդ գրողներ